stanford-oval/wikipedia huggingface dataset:
ריפוי בעיסוק בפגים
הערכה והתערבות > תזונת פגים

פגות היא מצב שכיח כלל עולמי. כ-8–15 אחוזים מכל הילודים נולדים פגים. רפואת הפגים והיילודים התקדמה רבות בשנים האחרונות ברמת הידע, המחקר והטכנולוגיות החדשות, שהביאו לעליה בשרידות של פגים קטנים. בד בבד, שימת הלב והעשייה הרפואית והסיעודית מופנים לא רק לשיפור השרידות, אלא גם לשיפור התוצאות הניאונטליות לטווח הקצר ולטווח הארוך, ולשיפור איכות החיים של הפגים לאורך שנות חייהם. עדויות מצטברות מוכיחות, כי לטיפול התזונתי יש תפקיד מכריע ומשמעותי בהשגת יעדים אלה.
מהן השאיפות להזנת פגים לאחר יציאתם מרחם אימם? האגודה האמריקנית לרפואת ילדים (AAP)מדגישה כי יש לשאוף לספק נוטריינטים (מרכיבי תזונה) לפגים על מנת לאפשר להם גדילה בדומה לגדילה התוך רחמית. מאידך, קיים קונטרסט משמעותי בין דרך ההזנה של עובר ברחם אמו, קרי מה שעובר מקבל ברחם אמו, בתנאים אופטימליים, לבין מה שניתן לספק לפג לאחר לידתו. בעוד שברחם ישנו מעבר פאסיבי של פחמימות, מעבר משתנה בהתאם לצרכים, ובהתאם למשקל העובר, של חומצות אמינו, ומתן מספק של שומנים מסוגים שונים, הרי שבעת הזנת פגים יש מתן יתר של פחמימות ושומנים, ומאידך, מתן בלתי מספק של חלבונים. מצב זה לאור השנים, של הזנת פגים בתת-כמות חלבון, ובעודף פחמימות ושומנים, הביא לחוסר שגשוג ועליה במשקל, עד לביטוי של Restriction Growth Extrauterine ,כפי שדווח לראשונה בשנת 1999 על ידי Ehrenkranz וחב' במספר עבודות מארצות הברית.
ראו גם

ריפוי בעיסוק
התפתחות הילד
פג
לקריאה נוספת

ספר לאחים "בוגרים של פגים קטנים" הוצאת אוריון (2010)
גריזמר, ברנרד. (1984) התינוק הפג: מדריך להורים של פגים. הוצאת אור-עם.
כתב-עת ישראלי לריפוי בעיסוק, נייר עמדה 2009, 18 (4): 273-276, 2009
הערות שוליים

↑  כתב-עת ישראלי לריפוי בעיסוק , 18 (4): 273-276, 2009, New York, NY: Praxis, 2009, עמ' 273–276
↑  Newborn Individualized Developmental Care and Assessment Program (NIDCAP): an Education and Training Program for Health Care Professionals. NIDCAP Federation International Boston; Program .Guide, Als H., (1986 rev 2008)
↑  Heidelise Als, Gloria B. McAnulty, The Newborn Individualized Developmental Care and Assessment Program (NIDCAP) with Kangaroo Mother Care (KMC): Comprehensive Care for Preterm Infants, Current Women's Health Reviews 7, 2011-08-01, עמ' 288–301 doi: 10.2174/157340411796355216
↑  מנדל, דרור (מרכז רפואי ע"ש סוראסקי - תל אביב)
2018, תזונת פגים במאה ה-21 אתגרים ומשמעויות/פרו' דרור מנדל, מגזין מכון תנובה למחקר, 55 (אוקטובר 2018), עמ' 20–22 55, 2018-11, עמ' 20–22 doi: 10.1016/s0015-1882(18)30375-6
חוה אורטמן

| --- | --- |

 לידה:  13 ביוני 1951 (בת 73) פולין פולין
 מדינה:  ישראל 
 מקום לימודים:  אוניברסיטת תל אביב 
 מספר צאצאים:  2
 פרופיל ב-IMDb
 
חווה אורטמן (נולדה ב-13 ביוני 1951) היא שחקנית ישראלית ומורה למשחק ובימוי בבית הספר לאמנויות הבמה בסמינר הקיבוצים ובבית הספר לביטוי בימתי "הדרך" בהנהלת אייל כהן.
ביוגרפיה

אורטמן נולדה בפולין ב-1951. למדה בחוג לאמנות התיאטרון ובחוג לספרות כללית באוניברסיטת תל אביב, במרכז להכשרת מטפלים בהבעה ויצירה, במגמה לפסיכודרמה, ובית הספר להשתלמויות של סמינר הקיבוצים.
נמנתה עם חברי קבוצת פרויקט קריית שמונה בהדרכת נולה צ'לטון.
קריירה > בתיאטרון

"אופניים לשנה", "נעים", "סורגים", בית ברנרדה אלבה, "בערבות הנגב", "שיחות עם אבי", "נעורי וורדה'לה", "המלך הלך לישון", "הם" בבימוי ג'וזף צ'ייקין, "חמש", "עסקי גברים", "מחכים לגודו" (גם תרגמה את המחזה), "המשרתות", "הזונה הגדולה מבבל", "זמן שרוף", "שיחות עם אבי", "האזרח העומד מעל לכל חשד", אדיפוס המלך, "לצאת מכאן", "מאדאם בטרפליי", "אלטלנה", מחכים לגודו, רוחות.
"בדמות חוה" (1989), בימוי: איציק ויינגרטן, "מה בעניין שמחה יחזקאל" (תאטרונטו 1994), בבימוי: דניאלה מיכאלי.
קריירה > בקולנוע

בשנת 1980, תפקיד ראשי בסרט "מעגלים של שישבת"- במאית עידית שחורי
"ההתחלפות" – במאי: ערן קולירין
"שבלולים בגשם" – במאי: יריב מוזר
"צדק מוחלט" - במאי: ארנון צדוק
"מתחם אויב" -לצד ליאור אשכנזי ואמיר שביב
קריירה > בטלוויזיה

"המקוללים", בתפקיד אביבה אורי, ערוץ 8
"רמזור" - קשת, ערוץ 2
"סיטון"- הערוץ הראשון
"עניין של זמן"- הטלוויזיה החינוכית הישראלית
"זגורי אימפריה", בתפקיד אלגריה, HOT 3
"מתים לרגע", בתפקיד  אביבה, HOT 3
"טירונות" - רשת, ערוץ 2
"oboy", בתפקיד ברטה לוין, ערוץ הילדים
"קיבוצניקים", בתפקיד תמר שדה, HOT 3
חיים אישיים

ב-1982 נישאה לסמי אלקיים, אסיר עולם בעוון רצח, ונולדו להם שתי בנות תאומות (שאחת מהן נהרגה בתאונת רכיבה על סוסים בשנת 2004, בהיותה בת 18).
כעבור שנים אחדות, השניים התגרשו.
קארין אופיר

| --- | --- |

 לידה:  23 באפריל 1972 (בת 52) תל אביב-יפו, ישראל 
 מדינה:  ישראל 
 מקום לימודים:  סל"ה - הסטודיו לאמנויות התיאטרון מיסודו של יורם לוינשטיין 
 פרופיל ב-IMDb
 
קארין אופיר (נולדה ב-23 באפריל 1972) היא שחקנית, מדבבת, קריינית וזמרת ישראלית. בתו של השחקן, הפנטומימאי והבמאי שייקה אופיר, ונכדתו של הקומיקאי ישראל שומאכר.
ביוגרפיה

אופיר נולדה וגדלה בתל אביב, והיא בתם של השחקנים שייקה אופיר ולידיה, שחקנית, בתו של השחקן והקומיקאי ישראל שומאכר.
כשהייתה בת 16 החלה ללמוד בבית הספר רימון, שם הכירה את אביב גפן, והשניים יצאו למשך תקופה. כמה משיריו של גפן, בהם "שיר הסמרטוטים" ו"אל תדאג" נכתבו בתקופה שהם היו ביחד, ובהשראתה.כמו כן הופיעה בקליפ איתו לשיר ״בית נבנה״.
אופיר סיימה בהצלחה את לימודי המשחק בסטודיו למשחק של יורם לוינשטיין בשנת 1995.
קריירה > משחק

בשנת 1992 שיחקה בתפקיד משנה בסרט הקולנוע "חסד מופלא", סרטו של הבמאי עמוס גוטמן.
בשנת 1994 שיחקה בסרט "שירת הסירנה", סרטם של איתן פוקס ועירית לינור. באותה שנה שיחקה את נועה אחותו של ויצמן בסדרה עניין של זמן.
בשנת 1996 שיחקה בסרט "ציפורים בניוטרל", סרטם של גלית אשכול ואייל שיראי.
ב-1997 שיחקה בסרטו של אסי דיין "מר באום".
בשנת 1998 הופיעה בתפקיד ראשי ב"תיאטרון באר שבע", במחזה "איך למדתי לנהוג", בבימויו של איצ'ו אביטל.
בשנים 1997–2001 שיחקה בתפקיד ראשי את דמותה של תותי טל בסדרת הטלוויזיה של איתן פוקס "פלורנטין", ששודרה בערוץ 2.
ב-2001 שיחקה בתוכנית המערכונים "קן הקוקיות".
בשנת 2002 שיחקה בסדרה הקומית "שאול", ששודרה ב-HOT3 ובסדרה "כאן ועכשיו" בערוץ 1.
בשנת 2008 גילמה את עורכת החדשות אנה נקדימון בסדרת הדרמה "חשופים".
בשנת 2009 שיחקה תפקיד אורח בסדרה "נשות הטייסים". באותה השנה שיחקה ב"תיאטרון חיפה" במחזה "פיגמליון". גילמה ארבעה תפקידים ב"תיאטרון הבימה", במחזה "אלינג" בבימויו של רמי הויברגר.
בשנת 2010 שיחקה תפקיד אורח בסרט "כלבת".
קריירה > עיסוקים נוספים

אופיר דיבבה סדרות טלוויזיה רבות ומקריינת בפרסומות.
אופיר הופיעה בסבב הופעות שירי משוררים, עורכת מופעי שירה ופרוזה, הופיעה בסדרת מופעים במדיטק, "תן למילים לעשות בך". כמו כן יש לאופיר פינה קבועה בסדרה "הופ כתה א'" בערוץ הופ!.
חיים אישיים

אופיר הייתה בזוגיות עם אמן הזכוכית דן אלדר. ביולי 2003 נולדה לשניים בת.
הערות שוליים

↑  שגיא בן נון, ילדה של אבא: קרין אופיר בראיון חשוף במיוחד, באתר nrg‏, 3 ביוני 2012
| --- | --- |
בקרת זהויות :  NLI: 987007419339005171  MusicBrainz: d1ac0860-f5e3-4a80-9ee6-2f53c251b025  VIAF: 17156219169204741938   WorldCat (עם VIAF): 17156219169204741938
אורי מיכאלי

| --- | --- |
אין תמונה חופשית
 לידה:  1900 קמניץ-פודולסקי, האימפריה הרוסית 
 פטירה:  27 ביוני 1976 (בגיל 76 בערך) ישראל 
 מדינה:  ישראל 
 
אורי מיכאלי (פרסמן) (7 בינואר 1900 – 27 ביוני 1976) היה ממייסדי התעופה האזרחית בארץ ישראל.
ביוגרפיה

מיכאלי נולד בקמניץ-פודולסקי, עיר המחוז של פלך פודוליה שבדרום-מערב רוסיה (אוקראינה), בנם של לאה לבית ולקמי ומיכאל פרסמן, פעיל ציוני. בעת לימודיו בגימנסיה בעירו היה ממנהיגי הנוער היהודי והציוני. למד מתמטיקה באוניברסיטה. בשנת תרפ"א-1921 עלה לארץ ישראל כחלוץ. עבד בקבוצות עבודה, ואחר-כך במרכז סולל בונה ובוועד הפועל של ההסתדרות בתפקיד מרכז העלית (1929–1941).
בשנת 1935 היה ממייסדי קלוב (מועדון) התעופה הארצישראלי. היה פעיל בארגונים נוספים, בהם הוועדה המייעצת של הפקולטה להנדסת אווירונאוטיקה וחלל של הטכניון ואגודת התזמורת הסימפונית בישראל.
בקיץ 1939 היה ממארגני הוועידה הציבורית הראשונה לתעופה עברית, שנערכה בדגניה א' בנשיאותו של יו"ר הוועד הלאומי יצחק בן-צבי. באותה שנה היה השליח הראשון של התעופה העברית לקונגרס הציוני ה-21 בז'נבה.
פעל עם דב הוז ואליהו גולומב בניהול חברת אווירון.
לאחר שיצחק בן-יעקב נהרג בתאונת דרכים בשלהי 1940 היה מיכאלי למנהל החברה. הוא שימש בתפקיד זה עד קום המדינה, אז התמנה לראש האגף לתעופה אזרחית במשרד התחבורה, וכיהן בתפקידו עד מאי 1960. לאחר מכן היועץ לענייני תעופה של שר התחבורה ומנכ"ל המועצה הלאומית לתעופה אזרחית.
בשנת תשכ"א (1960) זכה בפרס דב הוז מטעם עיריית תל אביב.
בשנת תשל"א-1971 זכה בפרס העבודה של ההסתדרות.
התגורר בתל אביב.
היה נשוי לחנה (אניה) לבית ברונשטיין, אב לבן ובת.
אחותו יוכבד הייתה מעסקניות ארגון אמהות עובדות והוועד למען החייל ואשתו של אהרן שולוב, אנטומולוג, הוגה, מייסד ומנהל גן החיות התנ"כי בירושלים ופרופסור לזואולוגיה באוניברסיטה העברית בירושלים.
מיכאלי נפטר ביוני 1976. נקבר בבית העלמין הדרום.
על שמו נקרא נמל התעופה חיפה.
הערות שוליים

↑  אורי מיכאלי באתר GRAVEZ
↑  נולד בשם פרסמן; לאחר מות אביו שינו הוא ואחיו את שמם ל"מיכאלי", על שמו.
1 2  מיכאל בן שמואל פרסמן, דבר, 19 באוגוסט 1945 (נקרולוג).
↑  'מיכאל אורי', בתוך: אליהו כרמל (עורך), אישים בישראל, ירושלים: המכון להוצאה לאור בישראל, תשכ"א 1960, עמ' 183.
↑  "פרס דב הוז" לרחל בן-צבי וא. מיכאלי, דבר, 19 בדצמבר 1960.
↑  הזוכים ב"פרס העבודה" תשל"א, מעריב, 11 במרץ 1971; חתני "פרס העבודה", מעריב, 14 במרץ 1971.
↑  אורי מיכאלי, דבר, מודעת אבל, 27 ביוני 1976.
| --- | --- |
בקרת זהויות :  NLI: 987007526599205171  VIAF: 315535516   WorldCat (עם VIAF): 315535516
תומאס פיקרינג

תומאס ריב "תום" פיקרינג (באנגלית: Thomas Reeve "Tom" Pickering; נולד ב-5 בנובמבר 1931) הוא דיפלומט אמריקאי. בין תפקידיו הדיפלומטיים הרבים הוא שימש כשגריר ארצות הברית בישראל (1985–1988), לאומות המאוחדות (1989–1992), להודו (1992–1993) ולרוסיה (1993–1996). בין השנים 1997–2001 שימש כתת-מזכיר המדינה לעניינים מדיניים, השלישי בהיררכיה של מחלקת המדינה, תחת מדליין אולברייט.
תולדות חייו

פיקרינג נולד בעיר אורנג' בניו ג'רזי. לאחר שסיים את לימודי התיכון בניו ג'רזי החל בשנת 1949 לימודי תואר ראשון במכללת בואדואן, בעיר בראונזוויק, במיין. בשנת 1953 סיים בהצטיינות לימודי תואר ראשון בהיסטוריה. הוא המשיך בלימודי תואר שני בבית הספר למשפטים ולדיפלומטיה באוניברסיטת טאפטס, במסצ'וסטס. עם סיום לימודי תואר שני קיבל מלגת פולברייט להשלמת תואר שני נוסף ביחסים בינלאומיים באוניברסיטת מלבורן באוסטרליה, אותו השלים בשנת 1956. בין השנים 1956–1959 שירת בצי האמריקאי כקצין מודיעין. הוא המשיך לשרת כאיש מילואים בצי והשתחרר בדרגת לוטננט קומנדר.
עבודתו בשרות החוץ

לאורך כארבעים שנותיו בשרות החוץ של מחלקת המדינה של ארצות הברית שירת בין השאר כשגריר ירדן (1974–1978), בניגריה (1981–1983), באל סלוודור (1983–1985), בישראל (1985–1988), באומות המאוחדות (1989–1992), בהודו (1992–1993) וברוסיה (1993–1996). בנוסף, הוא שימש כתת מזכיר המדינה לעניינים מדיניים בין השנים 1997–2000. הוא מחזיק בדרגה הגבוהה ביותר בשירות החוץ של ארצות הברית. בנוסף לשפת אמו, פיקרינג דובר צרפתית, ספרדית, וסוואהילי ואף מתמצא ברוסית, עברית, וערבית.
לאחר פרישתו משרות החוץ

בשנת 2001 פרש פיקרינג משרות החוץ של ארצות הברית והחל לעבוד כסגן הנשיא ליחסים בינלאומיים של חברת בואינג, תפקיד בו שימש עד לשנת 2006. הוא חבר מועצת המנהלים של החברה הגדולה בעולם לייצור צנרת לתעשיית הנפט והגז, OAO TMK, היושבת במוסקבה. היום הוא חבר בעמותה בינלאומית לפתרון משברים, יושב ראש האקדמיה האמריקאית לדיפלומטיה, וחבר במועצת היועצים של הלשכה הלאומית למחקר אסיאתי. פיקרינג אף חבר במועצת המנהלים של המועצה האמריקאית-איראנית, ארגון הפועל למען נירמול היחסים בין ארצות הברית לאיראן. הוא יושב ראש קרן רוסטרופוביץ'-וישנבסקאיה, ארגון שלא למטרות רווח אשר נוסד על ידי מסטיסלב רוסטרופוביץ' ואשתו גלינה וישנבסקאיה לקידום בריאות ילדים בעולם.
לאחר פרישתו משרות דיפלומטי שינה משרד החוץ האמריקאי את שמה של קרן המלגות ליחסי חוץ במשרד וקרא אותה על שמו של תומאס פיקרינג. בשנת 2012 שימש פיקרינג, לצידו של אדמירל מייקל מאלן, בוועדת חקירה אשר התמנתה מטעם משרד החוץ האמריקאי, לבירור נסיבות מתקפת הטרור בקונסוליה האמריקנית בבנגאזי.
הערות שוליים

↑  Our Directors & Staff, RVF For the Health of Children
↑  Chilly reception for McCain idea of special Benghazi panel, NBC News, November 15, 2012]
| --- | --- |
בקרת זהויות :  NLI: 987007266557005171  GND: 137975686  ISNI: 0000 0000 7102 4086  LCCN: n79026916  NARA: 10580968  NTA: 323975291  VIAF: 94936679   WorldCat (עם VIAF): 94936679
תפלת השתן

| --- | --- |

מבנה הורמון ADH
 תחום:  אנדוקרינולוגיה 
 גורם:  mutation, גידול, מחלה אידיופתית, תת־פעילות בלוטת יותרת המוח, זיהום, אוטואימוני, פגיעת ראש, PSIS 
 תסמינים:  polyuria, הטלת שתן לילית, צימאון יתר, hyposthenuria 
 טיפול:  desmopressin  ADH  תיאזידים 
 קישורים ומאגרי מידע
 eMedicine:  article/117648 
 DiseasesDB:  3639
 MeSH:  D003919
 MedlinePlus:  000377
 OMIM:  304800
 סיווגים
 ICD-10:  E23.2 N25.1
 ICD-11:  5A61.5, GB90.4A 
 
תַּפֶּלֶת הַשֶּׁתֶן (Diabetes insipidus; בלטינית: שתן תפל; ידועה גם בשם סוכרת תפלה) היא מחלה נדירה הנובעת מייצור-חסר של הורמון נוגד השתנה (ADH) המופרש מן האונה האחורית של יותרת המוח ומווסת את הפרשת השתן. הורמון זה מווסת את כמות המים הנספגת מחדש באבוביות הכליות לאחר שהשתן הסתנן מן הדם. סוכרת תפלה הנגרמת עקב ייצור לקוי של הורמון זה, קרויה סוכרת תפלה מרכזית.
במצב של תפלת השתן מופרשות כמויות גדולות מאוד של שתן - לפעמים עד 20 ליטר ביום - ולכן החולה צמא כל העת, ושנת הלילה שלו מופרעת על ידי הצורך להפריש שתן. בדיקת אלקטרוליטים בדם תגלה עליה בריכוז הנתרן עקב איבוד נוזלים. המחלה עשויה להתגלות גם עקב לחץ של גידול על האונה האחורית של יותרת המוח.
אטימולוגיה

המונח בעברית סוכרת תפלה, מקורו בטעות בתרגום. אין למחלה זו כל קשר לסוכרת, למעט תופעה של ריבוי שתן בשתי המחלות. מחלת הסוכרת נקראת בלטינית Diabetes mellitus (שמשמעותו: "שתן מתוק"), ובשפות אירופאיות רבות נהוג לקרוא למחלה בקיצור במילה אחת Diabetes.
לעומת זאת, מחלה זו, של חוסר הורמון נוגד השתנה נקראת Diabetes insipidus, בלטינית: "שתן תפל". המילה Diabetes (שתן) תורגמה בטעות ל"סוכרת" וכך נקראה המחלה בטעות "סוכרת תפלה".
על פי החלטת האקדמיה ללשון העברית משנת 1999, תקרא המחלה בעברית תַּפֶּלֶת הַשֶּׁתֶן.
תפלת שתן מרכזית

תפלת שתן מרכזית (באנגלית- central Diabetes insipidus) היא מצב כרוני או אקוטי, המתאפיין בהשתנה מרובה ושתייה מרובה כתגובה למחסור בהורמון נוגד השתנה.
קיימים שלושה סוגים: משפחתית, אידיופתית (ממקור לא ידוע), ומשנית.
תפלת שתן מרכזית > תפלת שתן מרכזית משפחתית

מדובר במחלה המועברת בתורשה אוטוזומלית דומיננטית. בחלק מהמשפחות נמצאה מוטציה בגן המקודד את הורמון נוגד השתנה.
ישנן צורות תורשתיות שכיחות פחות כגון מוטציה ב-AVP הממוקמת על כרומוזם 20. מוטציות ב-WFS1 גן המקודד לחלבון טראנסממברנלי ופוגעת במוח ובמערכת העצבים ולכן עלול לגרום בין היתר ל-Diabetes insipidus. מוטציות בגן PCSK1 המקודד לאנזים Proprotein convertase 1 ומשפעל את הפורוהורמון תוך ביקוע קשרים פפטידים, קיים רק בתאים נוירואנדוקרינים כמו במוח. תינוקות הטרוזיגוטים נולדים עם מחלה שאינה באה לידי ביטוי עד לגיל מאוחר וחומרתה משתנה בהתאם למוטציה שגרמה למחלה.
תפלת שתן מרכזית > תפלת שתן מרכזית אידיופתית (ממקור לא ידוע)

שכיחותה של מחלה זו נעה בין 10% ל-30%. המחלה נובעת כתוצאה מירידה בתפקוד של בלוטת ההיפופיזה האחורית, שמביאה לירידה בייצור של הורמון נוגד השתנה. בחלק מהמקרים נמצאו נוגדנים נגד נוירונים מגנו-סלולריים שהם יצרנים של ההורמון, לכן ההשערה היא כי מדובר במחלה אוטואימונית, בפרט כאשר הגבעול המחבר בין ההיפותלמוס להיפופיזה הוא מעובה כתוצאה מתהליך דלקתי.
תפלת שתן מרכזית > תפלת שתן מרכזית משנית

זו מחלה משנית לגידולים, לטראומה, להפרעות וסקולריות ועוד, אשר גורמים לפגיעה בהיפופיזה, וכתוצאה מכך לירידה בהפרשת הורמון נוגד השתנה. גרורות יכולות להביא למצב של תפלת השתן מרכזית, בדרך של שליחת הגרורה להיפופיזה האחורית. ניתוחים עלולים גם הם להביא להופעה של תפלת השתן מרכזית- כך למשל, ניתוח להוצאת מאקרו-אדנומה יכול לגרום להתפתחות של תפלת שתן מרכזית, בדרך כלל בשלושת שלבים:
בשלב הראשון, אשר יכול להימשך כמה ימים, יש פגיעה של תאים בהיפותלמוס וכתוצאה מכך פגיעה בהפרשת ההורמון. אצל חולה כזה יש ריבוי של שתן.
בשלב השני היפרנתרמיה פתאומית: התאים אשר נפגעו בהיפופיזה עוברים ממצב של הלם וחוסר פעילות למצב של פירוק ודגנרציה ומשחררים תוך כדי בהפרשה לא מבוקרת הורמון נוגד השתנה - החולה עלול להגיע למצב של היפרנתרמיה מסכנת חיים.
בשלב השלישי קיים חוסר בתאים שמייצרים את ההורמון.
תפלת שתן כלייתית

כאשר תפלת השתן נוצרת כתוצאה מחוסר תגובה של קולטנים להורמון נוגד השתנה, מצב זה נקרא תפלת שתן כלייתית.
יכול להיות תורשתי או נרכש:
תורשתי- עמידות הכליות להורמון לוזופרסין. תוצאה של תגובה לא מספקת של הכליות לזופרסין למשל בגלל מוטציות בקולטן להורמון AVP רצפטור 2 (AVPR2) או בקולטן אקוופורין 2 (AQP2) .
נרכש- השפעה שלילית של תרופות כגון ליתיום או היפרקלצמיה. כניסת ליתיום לPrinciplr call מעכבת גליקוגן סינתאז קינאז (GSK3B) שהוא גורם מזרחן ומפחיתה את הביטוי של AQP2. . היפרקלציוריה עלולה להפעיל את הקולטן הרגיש לסידן casR אשר מגביר את רמות הסידן בתא וגורם לAutophay.
הערות שוליים

↑  סוכרת תפלה DIABETES INSIPIDUS |איכילוב, באתר סוכרת תפלה
↑  תַּפֶּלֶת הַשֶּׁתֶן במילון רפואה (תשנ"ט), באתר האקדמיה ללשון העברית
| --- | --- |
בקרת זהויות :  GND: 4149437-4  NKC: ph640584 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ליאת אזר

| --- | --- |

ליאת אזר
 לידה:  12 במרץ 1979 (בת 45) ראשון לציון, ישראל ישראל
 מדינה:  ישראל ישראל
 פרופיל ב-IMDb
ליאת אזר
בתיה (ליאת אזר) עם בנה תולי (איתמר פיק), מאחור אלי (דן שפירא), הגרוש שלה, בסדרה "סימני שאלה"
שחקני הסדרה "המקום": יושבים מקדימה - לאורה ריבלין, שמיל בן ארי, נתי קלוגר ויהונתן סגל, עומדים מאחור - ליאת אזר ועמוס לביא
ליאת אזר בסרט "אחותי את"
ליאת אזר (נולדה ב-12 במרץ 1979) היא שחקנית, במאית וקריינית ישראלית.
פילמוגרפיה > טלוויזיה

| שנה | סדרה/תוכנית | תפקיד | ערוץ | במאי | הערות |
| --- | --- | --- | --- | --- | --- |
| 1994 | הכל נשבר במשפחה | ליאת | ערוץ 1 | אבי כהן | תפקיד קבוע |
| 2008 | המקום | קרן | ערוץ 10 | אבי כהן, יצחק שאולי | תפקיד קבוע |
| 2011 | סימני שאלה | בתיה | ערוץ 2 | אופיר בביוף | תפקיד קבוע |
| 2012 | מקס ומוזה | מוזה | ערוץ לוגי | אהרון קפלן | תפקיד ראשי |
| 2014 | 70 מיליון סיבות לעושר | מרינה | ערוץ 2 | אופיר בביוף |  |
| 2015 | מר עגבנייה | ריבי הרובוטית | ערוץ הופ! | בובי לקס |  |
פילמוגרפיה > קולנוע

| שנה | סרט | תפקיד | במאי | הערות |
| --- | --- | --- | --- | --- |
| 2011 | אחותי את | תפקיד ראשי: רוחי | אושרת מאירוביץ', בית הספר לקולנוע "מעלה" | זוכה פסטיבל מינכן 2011, פסטיבל ירושלים 2011, הפסטיבל הבינלאומי לסרטי נשים רחובות 2011 |
| 2012 | מלאכיות בלבן | רייזי | טלי אברהמי |  |
| 2016 | האוצר מעבר לנהר | בלה | קובי מחט |  |
| 2018 | ספיידרמן: ממד העכביש | מרי ג'יין פארקר |  | דיבוב |
פילמוגרפיה > תיאטרון

הצגות מבוגרים
הצגות ילדים
| שנה | הצגה | תפקיד | תיאטרון | במאי |
| --- | --- | --- | --- | --- |
| 2000 | שלום, חבר | רעות | העמותה לקידום התיאטרון | גדי צדקה |
| 2004–2003 | תינוקות מעופפים, הצגת ליצנות |  | תיאטרון DRAK מצ'כיה בשיתוף תיאטרון גבעתיים |  |
| 2006–2004 | בעלת הארמון | לנה | התיאטרון העברי | גדי צדקה |
| 2014–2004 | מלך ההר | מיקה | תיאטרון הנפש | האוורד ריפ |
| 2012–2004 | העדי של עדי | עדי | תיאטרון אורנה פורת | דדי ברון |
| 2008–2006 | צבעים בחול | דורה | תיאטרון אורנה פורת | צביה הוברמן |
| 2008 | החתול במגפיים, קומדיה דל'ארטה | הנסיכה מרציפן | תיאטרון גבעתיים | עדי לוויתן |
| 2012–2009 | דלת הקסמים | מיכל | מילשטיין הפקות | עופר שפריר |
| 2012–2011 | דמעות של אריה | פיצקל'ה | תיאטרון מופע | רועי שגב |
| 2012 | עלילות הנסיך ככה | יסמין | תיאטרון אורנה פורת | רועי שגב |
| 2012 | כשהחלום מתעורר לחיים | ליצנית, שולמית, ניצן | תיאטרון אורנה פורת | חגית רכבי-ניקולייבסקי |
הערות שוליים

↑  "עמוד אודות - Learn Hebrew Pod". www.learnhebrewpod.com.
תלום-קשקשים מצוי

| תלום-קשקשים מצוי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: למפרופידיים
סוג:: Malpolon
מין:: תלום-קשקשים מצוי
שם מדעי
 Malpolon monspessulanus ‏ארמן, 1804
תחום תפוצה


תלום קשקשים מצוי בצרפת
תְּלוּם-קַשְׂקַשִּׂים מָצוּי (שם מדעי: Malpolon insignitus) הוא נחש תת-ארסי ממשפחת הזעמניים ומהגדולים שבנחשי ישראל. זה הוא נחש פעיל-יום, זריז תנועה ובעל חוש ראייה מפותח.
תפוצה

תלום-קשקשים מצוי נפוץ סביב אגן הים התיכון, דרום אירופה, במערב אסיה ובצפון אפריקה. השם המדעי הלטיני שלו Malpolon נגזר משמה של העיר מונפלייה, שנמצאת בדרום צרפת.
בישראל הוא נפוץ בכל החבל הים-תיכוני מקו באר שבע וצפונה אולם תצפיות מצביעות על הימצאו גם בחולות חלוצה באזור רביבים וגם בנגב ובאזורים מדבריים אחרים הרחוקים יחסית מהחבל הים-תיכוני.
תיאור ואזורי מחיה

צבעו חום אדמוני עד חום אפור אחיד, הגחון בצבע חום כהה או כתום. הצבעים שונים בצעירותו של הנחש, צבע הבסיס אפור או חום אפרפר ועליו זרועים כתמים חומים בעלי שוליים בהירים. הכתמים קטנים ולא מסודרים, ולפעמים יוצרים קווי רוחב. לאורך מרכז כל אחד מהקשקשים שלגופו יש שקע המזכיר תלם ומכאן שמו העברי – תלום-קשקשים מצוי. בשל כך הוא נראה ומרגיש מחוספס למגע. העיניים גדולות מאוד ביחס לראש ועגולות וה"גבות" בולטות מאוד ומסוככות על העין. הוא מהגדולים שבנחשי הארץ ומגיע עד 2 מטר וזנבו כרבע מגודלו הכללי, הוא שני באורכו רק לזעמן שחור מנחשי הארץ, ומשקלו עד 2 ק"ג.
אזורי מחייתו עשירים בצמחייה וככל הנראה תהליך העיור בישראל אינו משפיע באופן דרמטי על האוכלוסייה. תלום-קשקשים מצוי הוא נחש שוכן קרקע הנמצא לרוב בין שיחים ועשבים. כאשר הוא מאוים, הוא מתגונן בנשיפות רמות ובנשיכות. הוא נחש פעיל וזריז תנועה.
רבייה

תהליך רביית תלום-קשקשים מצוי מתחיל מייד לאחר היקיצה מתרדמת החורף, כאשר מתחיל החיזור. ההזדווגות מתקיימת בין אפריל ליוני. הנקבה מטילה 4–18 ביצים שבוקעות לאחר כחודשיים, בסביבות החודשים יולי–אוגוסט. הביצים מוטלות במקום חם, לפעמים בערימת עשב נרקב. האבקועים נשארים יחד עד הנשל הראשון (כשבוע), הם יגיעו לבגרות מינית בגיל 3–4 שנים. תוחלת החיים של הזכר מגיעה לגיל 25 שנה, ושל הנקבה ל-16 שנה.
תזונה

זהו נחש הפעיל ביום הניזון ממכרסמים, לטאות, ציפורים ונחשים אחרים. תלום-קשקשים מצוי נוהג לארוב לטרפו קרוב לשיחים כאשר פלג גופו הקדמי זקור לגובה של כחצי מטר ומוסווה בין הענפים. טרפו כאמור כולל גם נחשים אחרים וישנם עדויות לטריפת צפע מצוי בוגרים ונחשי שלוון קווים, אולם תלום-הקשקשים המצוי טורף בעיקר חרדונים וזיקיות. את טרפו הוא מאתר באמצעות חוש ראייה מפותח מאוד. את טרפו הוא הורג באמצעות חניקה באמצעות גופו השרירי והגדול ובאמצעות ארס הניגר לאורך שיני הארס המרזביות הארוכות מיתר שיניו האחרות, כאשר הוא נושך בחוזקה בבשר הטרף ממושכות. שיני הארס הללו נמצאות בחלק הפנימי של פיו.
ארס

אף על פי שתלום-קשקשים הוא נחש ארסי, מקרי הכשה שבהם הצליח הנחש להעביר ארס לבני אדם הם נדירים מאוד. מקרה כזה התרחש באוקטובר 2000 בדרום צרפת, כאשר חובב נחשים הבחין במאבק שועל מצוי בתלום-קשקשים מצוי על אם הדרך. חובב הנחשים אסף את הנחש המוחלש מהמאבק אל שק ושם אותו ברכבו. הנחש התאושש, נמלט מהשק, ונכנס אל לוח השעונים של רכבו. תוך כדי ניסיון לכידה, הנחש נשך/הכיש את אצבעו של חובב הנחשים שחדרה בטעות אל עומק פיו של הנחש, וכך נגרמה הכשה יעילה שבה הועבר הארס.
תלום-קשקשים מצוי נמנה עם הנחשים הנקראים חצי-ארסיים או תת-ארסיים, הלחץ שבלוטות הארס מסוגלות להניב הוא חלש בהשוואה לנחשים ארסיים. נחשים תת-ארסיים הם בעלי שיני ארס מרזביות הנמצאות בחלק הפנימי של הלסת העליונה קרוב למפרק הלסתי. מבנה זה מחייב את הנחש לנשוך את טרפו מבלי להרפות כדי להעביר את הארס ביעילות אל הפצע שנגרם כתוצאה משיני הארס. שיני הארס האחוריות מפחיתות את הסיכוי להחדרה יעילה של הארס בשל העובדה שמבנה זה יעיל נגד יונקים ויצורים קטנים שהנחש מסוגל להכניס אל עומק פיו וכך להעביר את הארס בנשיכה, ולא מתאים ליונקים גדולים מסיבה זו.
אף על פי שלא בוצעו מחקרים מעמיקים על ארס תלום-הקשקשים המצוי ידוע כי הוא מסוג נוירוטוקסין (רעלן עצבי) והוא חלש יחסית. החדרת ארס אפשרית (אם כי נדירה) בנשיכה של פרטים גדולים בעלי מִפתַח פה גדול יחסית. בדרך כלל טיפול תסמיני מספיק כדי לטפל בהכשה. ככל הנראה ארס תלום-קשקשים מצוי אינו יכול להמית אדם, אך יגרום לנפיחויות וחוסר תחושה זמנית באיבר המוכש. השפעת הארס תעבור תוך כמה שעות עד כמה ימים. עם זאת, יש לזכור כי ישנם אנשים אלרגיים לסוגי ארס שונים, בדומה לרגישות לארס דבורים העלול להסתיים במצבים קיצוניים אף במוות. על כן יש מקרים היוצאים מן הכלל ויש לנהוג במשנה זהירות גם בבעלי חיים בעלי ארס שאינו נחשב לקטלני.
התפתחות אבולוציונית

ראיות גנטיות מצביעות על כך שמוצאו של המין תלום-קשקשים הוא במדינות המגרב, ושהמין היגר לדרום מערב אירופה ומערב אסיה לפני כ-83,000 עד 168,000 שנה. הקשר המשפחתי הקרוב ביותר שלו הוא למין הצפון אפריקאי תלום-קשקשים מדברי ולמין מאובן מתקופת הפליוקן של ספרד (Malpolon mlynarskii), כאשר שלושת המינים מהווים את הסוג תלום-קשקשים (Malpolon) כולו. לסוג תלום-קשקשים יש מאובנים המתוארכים לתקופת הפליוקן גם בדרום מערב אירופה וגם צפון אפריקה, אולם רבים מהמאובנים הם חוליות בודדות וקיים קושי לשייכם למין ספציפי של תלום-קשקשים.
קריאה נוספת

אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 213–215